gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
વિશ્વબજારોની પાછળ સળંગ ચાર દિવસના સુધારાને બ્રેક
You need an iframes capable browser to view this content.
ટેલિકૉમ ક્ષેત્રે ગ્રેટ કન્સોલિડેશનનાં માંડાણમાં આઇડિયા સેલ્યુલર ર૬ ટકા ઊછળ્યો
શૅરબજારનું ચલકચલાણું - અનિલ પટેલ
સત્તાસ્થાન ગ્રહણ કરતાંની સાથે જ અમેરિકન પ્રમુખ ડોનલ્ડ ટ્રમ્પ દ્વારા એક્ઝિક્યુટિવ ઑર્ડર (સાદી ભાષામાં કહીએ તો વટહુકમ!) જારી કરીને સાત દેશોને આવરી લેતું ઇમિગ્રેશન બૅનનું પગલું લેવાયું છે. સમગ્ર વિશ્વમાં એના ઘેરા પ્રતિભાવ પડવા શરૂ થઈ ગયા છે. ખુદ અમેરિકન જુડિશ્યરી પણ મેદાનમાં આવી ગઈ છે. આ ટકરાવ શૅરબજારોને ન ગમે એ સાહજિક છે.
ગઈ કાલે વિશ્વભરનાં તમામ અગ્રણી શૅરબજાર વત્તે-ઓછે અંશે નરમાઈમાં જોવાયાં છે.
ઘરઆંગણે પણ ૪ દિવસનો સુધારો અટકયો છે. સેન્સેક્સ ૩૩ પૉઇન્ટની પીછેહઠમાં ર૭,૯૪૯ તથા નિફ્ટી આઠેક પૉઇન્ટ ઘટીને ૮૬૩૩ બંધ રહ્યા છે. સેન્સેક્સના ૩૦માંથી ર૦ તો નિફ્ટીના પ૧માંથી ૩૩ કાઉન્ટર ગઈ કાલે માઇનસ હતાં. બજેટ નજીકમાં છે, પણ મોટી લેણની પોઝિશન લેવાના મૂડમાં ગામ જરાય નથી. માર્કેટ- બ્રેડ્થ નેગેટિવ બની છે.
બીજા એક મહત્વના ઘટનાક્રમ તરીકે જેની છેલ્લા કેટલાક દિવસથી અપેક્ષા હતી એ વોડાફોન-આઇડિયાના મર્જરની શક્યતાને હવે બન્ને કંપની તરફથી સ્વીકૃતિ અપાઈ છે.
મર્જર આડે કેટલાક ચોક્કસ અવરોધ અવશ્ય છે, પરંતુ અત્યારનો રંગ જોતા લાગે છે કે ડીલ પાર પડશે. આ શક્ય બને તો વોડાફોન બૅકડોર એન્ટ્રીથી ભારતીય શૅરબજારમાં લિસ્ટિંગ મેળવી લેશે! અને આ ધારણા સાચી ઠરે તો આઇડિયા સેલ્યુલરના ૧૦ રૂપિયાના શૅરનો ૯૮ રૂપિયા જેવો અત્યારનો ભાવ ઘણો સસ્તો કહી શકાય! વહેલી-મોડી અનિલ અંબાણીની આરકૉમ પણ કોઈક મુરતિયો પકડી લે તો નવાઈ નહીં. જોકે આરકૉમ તો કયારનીય દુલ્હન બનવાના કોડ લઈને બેઠી છે. કોઈ સામું જોતું નથી એનું શું?
પાકિસ્તાની બજારમાં ટ્રમ્પનો ધ્રાસકો
ઇમિગ્રેશન બૅન અત્યારે તો માત્ર સાત દેશ પૂરતો સીમિત છે, પરંતુ જરૂર જણાશે તો પાકિસ્તાનને પણ એમાં સામેલ કરાશે એવા ટ્રમ્પ ઍડ્મિનિસ્ટ્રેશનના બિનસત્તાવાર નિર્દેશના પગલે ગઈ કાલે પાકિસ્તાની શૅરબજારમાં જોરદાર આંચકો આવ્યો હતો. કરાચી શૅરબજારનો ઇન્ડેક્સ ૪૯,૯૬૪ના આગલા બંધ સામે પ૦,૦૮૬ ખૂલીને ઉપરમાં પ૦,૩૪૦ થયો હતો એ આ અહેવાલની અસરમાં ૧પ૦૪ પૉઇન્ટ લથડી નીચામાં ૪૮,૮૩૬ થઈ ગયો હતો. રનિંગ ક્વોટમાં શૅરઆંક ૯૯૧ પૉઇન્ટની ખરાબીમાં ૪૮,૯૭ર દેખાતો હતો.
ગઈ કાલે એશિયા ખાતે જપાન, હૉન્ગકૉન્ગ, ન્યુ ઝીલૅન્ડ, ઑસ્ટ્રેલિયા, મલેશિયા, ઇન્ડોનેશિયા, થાઇલૅન્ડ, બંગલા દેશ ઇત્યાદિ સાધારણથી લઈ દોઢેક ટકા સુધી નરમ હતા. તાઇવાન, સિંગાપોર, ચાઇના નહીંવત્ વધીને બંધ હતા. યુરોપ રનિંગ ક્વોટમાં અડધાથી એક ટકો નીચે ચાલતું હતું. ઇટાલિયન શૅરબજારમાં બે ટકાનો ધબડકો હતો. સાઉદી અરેબિયા, કુવૈત, કતાર, ઓમાન અડધાથી દોઢ ટકો ડાઉન હતા. યુએઈનું માર્કેટ સાધારણ સુધારામાં હતું.
પરિણામ પૂર્વે આઇસીઆઇસીઆઇ બેન્કમાં સુસ્તી
બજારની સુસ્તી સાથે બૅન્કિંગ સેક્ટરમાં પણ નરમ માહોલ જોવા મળ્યો હતો જેમાં બેન્કિંગ સેક્ટરના ૪૨માંથી ૧૭ શૅર સુધારામાં તો પચીસ સ્ટૉક ઘટાડે બંધ રહ્યા. ડિસેમ્બર ક્વૉર્ટરનાં પરિણામની જાહેરાત પૂર્વે આઇસીઆઇસીઆઇ બૅન્કનો શૅર ઘટાડાની ચાલમાં ૨૬૯.૮ રૂપિયાની ઇન્ટ્રા-ડે બૉટમ બનાવી અંતે અડધા ટકાના ઘટાડે ૨૭૦.૮ રૂપિયા બંધ થયો હતો. આજે આઇસીઆઇસીઆઇ બૅન્કનાં ત્રિમાસિક પરિણામ જાહેર થવાનાં છે. તો બૅડ લોનના પ્રોવિઝન્સમાં નોંધપાત્ર વધારો થવાના વસવસામાં એચડીએફસી લિમિટેડનો શૅર ઉપરમાં ૧૩૭૮ રૂપિયા અને નીચામાં ૧૩૬૦ રૂપિયા ક્વોટ થઈ અંતે નામ માત્ર ઘટીને ૧૩૬૯ રૂપિયાની નીચે બંધ થયો હતો. આજે પોણા ટકાની નરમાઈમાં બૅન્કેક્સ ૨૨,૩૯૪ અને બૅન્ક નિફ્ટ ૧૯,૫૮૫ના મથાળે બંધ હતો.
બેન્કિંગ સેક્ટરમાં મહારાષ્ટ્ર બૅન્ક ૮.૭ ટકા, યુનિયન બૅન્ક ૩.૫ ટકા, દેના બૅન્ક ૩.૪ ટકા, યુનાઇટેડ બૅન્ક, બૅન્ક ઑફ ઇન્ડિયા, ઇન્ડિયન બૅન્ક, સિન્ડિકેટ બૅન્ક, વિજ્યા બૅન્ક, આંધ્ર બેન્ક, જે કે બૅન્ક, કૅનેરા બૅન્ક અને યુકો બૅન્કમાં અડધાથી સવાબે ટકા સુધીનો સુધારો જોવા મળ્યો હતો. તો સામે સિટી યુનિયન બૅન્ક, આરબીએલ બૅન્ક, કોટક બૅન્ક, ફેડરલ બૅન્ક, સ્ટેટ બૅન્ક ઑફ ઇન્ડિયા, કરુર વૈશ્ય બૅન્ક, સ્ટેટ બૅન્ક બિકાનેર-જયપુર, આઇડીએફસી બૅન્કમાં ૧થી ૬ ટકા સુધીની પીછેહઠ જોવાઈ હતી.
આઇડિયા ૨૯ ટકા ઊછળ્યો
ઘણા સમયથી સંભળાતી અટકળો મુજબ આઇડિયા સેલ્યુલર સાથેની મર્જરની યોજના વિશે વોડાફોને સંમતિ દર્શાવી છે. આ અહેવાલે આઇડિયા સેલ્યુલરનો શૅર ઇન્ટ્રા-ડે ૨૯ ટકા જેટલો ઊછળીને ૧૦૦.૫૦ રૂપિયાની ઇન્ટ્રા-ડે ટોચે પહોંચ્યો હતો. સેશનના અંતે ૨૬ ટકાની તેજીમાં ૯૭.૯૫ રૂપિયાના મથાળે બંધ રહ્યો હતો. આઇડિયાના સહારે આજે ટેલિકૉમ ઇન્ડેક્સ ૬ ટકા જેટલો વધીને ૧૨૫૦.૭ બંધ રહ્યો હતો. એના ૧૫માંથી ૧૨ શૅર વધ્યા હતા જેમાં આઇડિયા ટૉપ ગેઇનર હતો. ત્યાર બાદૃ રિલાયન્સકૉમ ૧૧.૫ ટકા, ભારતી ઍરટેલ ૭.૫ ટકા, જીટીએલ ઇન્ફ્રા ૭ ટકા, ટીટીએમએલ ૬ ટકા, સ્ટરલાઇટ ટેક્નૉલૉજીઝ ૪.૨ ટકા, આઇટીઆઇ ૨.૩ ટકા, એમટીએનએલ ૧.૯ ટકા, વિંધ્ય. ટેલિ. દોઢ ટકા, તાતાકૉમ, સીએમઆઇ અને અશોક ફાઇબર અડધા ટકાથી વધુના સુધારે બંધ થયા હતા તો ઘટાડે બંધ રહેનાર સ્ટૉકમાં ઇન્ફ્રાટેલ ૭.૧ ટકા, ઑનમોબાઇલ બે ટકા અને એચએફસીએલ દોઢ ટકા ઘટ્યા હતા.
ભારત ઇલેક્ટ્રૉનિક્સ વિક્રમી ટોચે
સુસ્તીભર્યા રેન્જ બાઉન્ડ ટ્રેડિંગ સેશનમાં પણ ભારત ઇલેક્ટ્રૉનિક્સ લિમિટેડનો શૅર આજે ઇન્ટ્રા-ડે ૫.૫ ટકાના ઉછાળામાં ૧૬૨૪.૩ રૂપિયાની વર્ષની ઊંચી સપાટીએ પહોંચી અંતે ૩ ટકાની મજબૂતીમાં ૧૫૮૬.૧ રૂપિયાના મથાળે બંધ રહ્યો હતો. આજની તેજીનું કારણ કંપનીનાં સારાં પરિણામ, ઇન્ટરિમ ડિવિડન્ડ ખાસ તો શૅર વિભાજનની જાહેરાત છે. કંપનીએ ૧૦ રૂપિયાની ફેસવૅલ્યુ ધરાવતા ઇક્વિટી શૅરનું ૧ રૂપિયાના ૧૦ શૅરમાં વિભાજન કરવાની માંજૂરી આપી છે. કંપની નાણાકીય વર્ષ ૨૦૧૬-’૧૭ માટે ઇક્વિટી શૅરદીઠ ૩ રૂપિયાનું ઇન્ટરિમ ડિવિડન્ડ જાહેર કર્યું છે. છેલ્લા ત્રણ મહિનામાં ભારત ઇલેક્ટ્રૉનિક્સનો શૅર ૨૫ ટકા ઊંચકાયો છે. પિયર ગ્રુપ સ્ટૉકની વાત કરીએ તો રિલાયન્સ ડિફેન્સ ઍન્ડ એન્જિનિયરિંગ ૮ ટકા વધીને ૬૧.૮ રૂપિયા બંધ હતો. તો એસ્ટ્રા માઇક્રોવેવ પ્રોડક્ટ પાંચ ટકા અને સિક્કા ઇન્ટરપ્લાન્ટ ૧.૨ ટકા ખરડાયા હતા.
એચડીએફસીમાં ઊંચા પ્રોવિઝનનો વસવસો
હાઉસિંગ ડેવલપમેન્ટ ફાઇનૅન્સ કૉર્પોરેશન લિ. (એચડીએફસી)નો શૅર આજે ઊંચા પ્રોવિઝન્સના વસવસામાં સાધારણ ઘટાડે ૧૩૬૮.૯ રૂપિયાના મથાળે બંધ રહ્યો હતો. સેશન દરમ્યાન આ શૅર નીચામાં ૧૩૬૦ રૂપિયા અને ઊંચામાં ૧૩૭૮ રૂપિયા ક્વોટ થયો હતો. એચડીએફસીએ ઑક્ટોબર-ડિસેમ્બરના ત્રિમાસિક ગાળામાં વાર્ષિક સરખામણીએ કન્સોલિડેટેડ ધોરણે ૧૨.૮ ટકાની વૃદ્ધિમાં ૨૭૨૮.૬૬ કરોડ રૂપિયાનો નેટ પ્રૉફિટ દર્શાવ્યો છે. તો કુલ આવક ૨૨.૩ ટકાના વધારામાં ૧૪,૯૮૮.૮૭ કરોડ રૂપિયા નોંધાવી છે. માર્કેટ ઍનૅલિસ્ટોએ ૧૬૮૧ કરોડ રૂપિયાનો નફો અને ૨૩૫૨ કરોડ રૂપિયાના નફાની ધારા મૂકી હતી.
બૅડ લોન માટેનું પ્રોવિઝન્સ ૧૧૭ કરોડ રૂપિયા કર્યું છે જેમાં વાર્ષિક તુલનાએ ૭૨ ટકા અને ત્રિમાસિક ધોરણે ૨૩ ટકાનો વધારો નોંધાયો છે. ડિવિડન્ડ પેટેની આવક ૩૧.૬ ટકા ઊછળીને ૧૭૯ કરોડ રૂપિયા થઈ છે. ત્રિમાસિક સરખામણીમાં ગ્રોસ એનપીએ ૦.૭૬ ટકાથી વધીને ૦.૮૧ ટકા અને નેટ એનપીએ ૧.૧૧ ટકાથી વધીને ૧.૧૬ ટકા થઈ છે. એચડીએફસી બૅન્કનો શૅર ૦.૬ ટકાની નરમાઈમાં ૧૨૮૫ રૂપિયાની નીચે બંધ થયો હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.